NaiveNeuron/SloPal huggingface dataset:
M. Hort, podpredseda NR SR: (2008-05-15):
Otváram teraz rozpravu k tomuto návrhu zákona. Do rozpravy som nedostal žiadnu písomnú prihlášku. A preto sa pýtam, kto z prítomných poslancov alebo poslankýň sa chce prihlásiť do rozpravy ústne. Nikto. Vyhlasujem preto rozpravu za ukončenú a prerušujem rokovanie aj o tomto návrhu zákona. Teraz by sme mali pristúpiť k druhému čítaniu o vládnom návrhu zákona o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov v znení nálezu Ústavného súdu Slovenskej republiky č. 615/2006 Z. z.. Nevidím tu ale za vládu pani ministerku Tomanovú. Vyhlasujem 5-minútovú prestávku. (Prestávka.) (Po prestávke.)
Hrnčiar, Andrej, podpredseda NR SR (2018-09-11):
Pán poslanec Hrnko.
Kočiš, Eduard, poslanec NR SR (2022-05-04):
Ďakujem pekne za slovo, pán predsedajúci. Priznám sa, pani kolegyňa, že čakal som, že s touto problematikou, respektíve s týmto bodom, bodom v tejto rozprave vyjdete, pretože bolo by mi to prinajmenšom také zvláštne, že by ste k tomu nevystúpili. Áno, súhlasím s vami v jednom bode, že duchovná služba nie je zdravotná služba. S týmto naozaj môžem súhlasiť. Ale, tak ako povedal kolega Suja, naozaj ten duchovný rozmer pri tej zdravotnej starostlivosti, respektíve duchovný rozmer pri apelovaní, respektíve aplikovaní na sociálno-zdravotnú službu má v niektorých prípadoch, netvrdím že vo všetkých, ale v niektorých prípadoch doslova až úplne taký čarovný rozmer. Pretože naozaj človek, ktorý je hlboko veriaci a potrebuje nielen tú materiálnu stránku veci, nielen tú zdravotnú starostlivosť, ale častokrát je viac odkázaný na to duchovno a na prítomnosť človeka, ktorý je s ním na nejakej rovnakej vlnovej dĺžke, tak dovolím si povedať a dovolím si tvrdiť najmä v týchto zariadeniach paliatívnej starostlivosti, kde sa bavíme naozaj o klientoch alebo o pacientoch, alebo o ľuďoch, ktorí sú dlhodobo chorí a už sú v štádiu umierania. Tak jednoducho títo ľudia, aj keď možno neboli tak príliš nastavení na tú duchovnú stránku, tak jednoducho dochádza tam k určitému obráteniu, respektíve k inému pohľadu na túto celú problematiku. Čiže v tomto by som naozaj nevidel problém a v žiadnom prípade by som tam nehľadal nejaký zádrheľ, respektíve nejakú možnosť, aby práca duchovného, ktorý je už, samozrejme, platený zo štátu a z príspevku od cirkvi na štát, bola nejakým spôsobom platená aj táto v úvodzovkách, ako ste povedali, zdravotno nejaká, nejaká duchovná služba. Čiže, toto asi nie, ale ďakujem pekne.
Šipoš, Michal, poslanec NR SR (2024-01-18):
Ďakujem. Chcem tiež pozdraviť novú generáciu na balkóne za hnutie SLOVENSKO, verím, že si niečo z toho vezmú a možno budú v budúcnosti lepšími reprezentantmi štátu ako momentálne táto vláda. No ale chcem zareagovať na kolegu Petra Polláka, ktorý mal veľmi dobré vystúpenie. Chcel by som sa zamerať na tri veci. Prvá vec je, ako sa smeráci správajú k Rómom, keď ich potrebujú. A pamätáme si z minulosti ako pri takmer každých voľbách zvážali v autobusoch na východnom Slovensku, platili im peniaze, dávali im cigarety, prípadne alkohol len preto, aby ich volili, a veľakrát sa podarilo takýmto spôsobom, aby získali tieto rómske hlasy a boli zvolení v tých funkciách. Potom si pamätám, ako robili kampaň aj tieto posledné voľby, dokonca Robert Kaliňák sám prišiel do osady podporiť kandidáta číslo 70 zo SMER-u pána Kajkoša a hovoril tam o tom, že my všetci chceme, aby vzťahy medzi majoritou a Rómami boli dobré. My chceme, aby bol kľud, aby sme dobre vychádzali, aby ste mali prácu. Toto všetko chceme. No a potom po voľbách ide Fico do Davosu a začne rozprávať o tom, ako Rómovia a Cigáni nevedia robiť a on nevie ich presvedčiť, aby robili, a takéto trápne rasistické reči. Čo je zaujímavé, že už aj socialisti z Európskeho parlamentu, vaši bývalí kolegovia, včera vám jasne ukázali, čo si myslia o tom, čo tu idete robiť a čo tu idete páchať, tak sa, prosím, nad tým zamyslite. Ďakujem pekne. (Potlesk.)
Glváč, Martin, podpredseda NR SR (2017-11-29):
Ďakujem. Pýtam sa, či sa chce prihlásiť niekto do rozpravy ústne. Nik? Jeden pán poslanec. Ukončujem možnosť prihlásiť sa. Pán poslanec Baránik.
P. Hrušovský, predseda NR SR: (2004-02-03):
Pýtam sa, či sa chce do rozpravy prihlásiť niekto ústne k prerokúvanému návrhu vlády na zmenu a doplnenie zákona o spotrebnej dani z piva. Nie. Vyhlasujem rozpravu za skončenú. Pán podpredseda vlády sa chce vyjadriť k rozprave. Nech sa páči.
Suja, Miroslav, poslanec NR SR (2021-03-18):
Pán predsedajúci, ťažko sa mi dýcha, musím sa nadýchnuť, budem pokračovať.
Suja, Miroslav, poslanec NR SR (2022-11-15):
Ďakujem za slovo, pán podpredseda. Vážení kolegovia, kolegyne, tí dvanásti-pätnásti, čo ste tu v sále, dovoľte, aby som aj ja povedal niečo k tejto utečeneckej kríze alebo k odvolaniu ministra Mikulca. Osobne s kolegom Milanom Mazurekom som bol v Holíči, kde som sa stretol s viacerými občanmi, stretol som sa zamestnancami benzínových púmp, so ženami, ktoré pracujú v Lidli, alebo matkami s kočíkmi, ktoré sa boja o svoj život a o svoje deti. Kvôli čomu? Kvôli množstvám, kvôli množstvám imigrantov, ktorí sú nelegálne na území ich mesta, či sa to už týka intravilánu, alebo extravilánu. Hovorili mi, že plné polia, plné lesy sú ich a vždy večer sa sťahujú do mesta, že bývalé hangáre, kde sme boli, diskotéky, kde sa ich skrývali takisto desiatky, kde na obed o 12.00 hod. sme ich stretli priamo na vlakovej stanici, ani sa netajili tým, že sú tu načierno. A podľa toho, čo hovorili, boli zovšade možne, len nie zo Sýrie, lebo nevedeli absolútne zareagovať na nič, na žiadne mestá v Sýrii, keď sme sa ich pýtali, dokonca nevedeli ani hlavné mesto Sýrie. Ak ste utečenec zo Sýrie, tak aspoň viete hlavné mesto svojho štátu, ale títo utečenci na vlakovej stanici o 12.00 hod. nevedeli ani svoje hlavné mesto. Čo z toho vyplýva? Že Mikulec a tá jeho banda trepe. Títo utečenci vôbec nie sú z oblasti, kde je vojna, nevieme, čo tu chcú, čo môžu spraviť. Viete, cítil som strach obyčajných ľudí, obyčajných ľudí na uliciach, matiek s kočíkmi a čakal som adekvátne množstvo policajtov v uliciach. No za celých tých pár hodín, čo sme tam boli, viete, koľko som tých policajtov narátal, vážení kolegovia, kolegyne, čo tak obhajujete tohto blázna Mikulca? Ani jedného! Ani jeden jediný policajt! Tak sa nečujem, že ten strach v tom meste je. Viete, ich ťažkoodenci nechránia. Pozrite sa, stanové mestečko, tam máte ťažkoodencov, policajtov, tých chránia ako medvede v ZOO, ale obyčajných ľudí, ktorí si to zaslúžia a platia dane, na tých zvysoka, pardon za výraz, sereme. A toto je, váš minister Mikulec. (Prerušenie vystúpenia predsedajúcim.)
J. Podmanický, poslanec: (2007-09-04):
Ďakujem veľmi pekne. (Reakcie z pléna a potlesk.)
Danko, Andrej, podpredseda NR SR (2024-09-11):
Ďakujem. S reakciu pani poslankyňa Plevíková.
Lišková, Iveta, poslankyňa NR SR (2013-03-22):
Ďakujem za slovo. Vážený pán predseda, v rozprave vystúpili štyria poslanci. Dvaja z nich predložili procedurálny návrh. Pani poslankyňa Tomanová predložila procedurálny návrh, (Zaznievanie gongu.) aby Národná rada vrátila správu verejného ochrancu práv na dopracovanie. Pán predseda, dajte, prosím, hlasovať o tomto návrhu.
Sulík, Richard, predseda NR SR (2011-03-23):
Prepáčte, pán poslanec. Poprosil by som, dámy, keby ste mohli diskutovať trocha tichšie. Ďakujem pekne. Nech sa páči.
Halák, Róbert, poslanec NR SR (2022-10-06):
To tam len bolo zle napísané. (Ruch v sále.)
Richter, Ján, minister práce, sociálnych vecí a rodiny SR (2019-05-09):
Ja len jednu vetu, pani poslankyne. Ten účel použitia je priamo definovaný v tom zákone. Môžeme sa na výbore presne pobaviť o tom, čo to má napĺňať, aby tu neboli nejaké pochybnosti. Ja garantujem, že z hľadiska práva aj ústavného, aj zákona o ochrane osobných údajov je to v poriadku.
Grendel, Gábor, podpredseda NR SR (2022-06-14):
Ďakujeme, pán minister. Opäť dávam slovo spravodajcovi, ktorého navrhol navrhnutý gestorský výbor pre hospodárske záležitosti, pánovi poslancovi Radovanovi Kazdovi.
Vaľová, Jana, poslankyňa NR SR (2024-04-17):
Ďakujem veľmi pekne. Viete, ja to počúvam na každom výbore. Na jednej strane, ako ste povedali, že schvaľujete, aby ostal bonus na dieťa, na druhej strane tento daňový bonus zobral peniaze mestám a obcám. Mestám a obciam, je to tak. To znamená, že vy stále rozprávate „dajte“ v svojich zákonoch a na druhej strane ešte nás kritizujete, odkiaľ to zoberieme, keď bývalá vláda astronomicky zadlžila, astronomicky zadlžila tento štát, 18,9 mld., čo znamená, že my musíme konsolidovať. Spomenul ste, že mestá, obce majú zvýšené výdavky. Áno, majú, ale majú aj na energetické energie, nielen teda, nielen teda na energie a nielen z nakladania s odpadom. Nakladanie s odpadom, si pamätám, že my sme ešte presúvali o rok neskôr smernicu, aby sa mestá, obce mohli pripraviť na to, že si budú robiť zberné dvory. Ja môžem len toľko povedať, že kúzelníci môžme byť, pretože naozaj po tejto, ja poviem, po obrovskej finančnej diere a po obrovskom zadlžení Slovenska ja som vôbec rada, že Slovensko takýmto spôsobom ešte finančne funguje a že máme takéto sociálne opatrenia, ktoré pred chvíľou budeme brať. A na druhej strane by som poradila, ak dávame kapitály mestám a obciam, pán kolega, aby ste si pozreli svojich primátorov a čo robia vaši v KDH v regiónoch. Nemôže v Humennom prednostka okresné... mestského úradu, ktorá odchádza do dôchodku, zobrať mimo zákona nezákonne šesťmesačné odstupné 20-tisíc euro. Ja nie som celkom nadšená tomu, že dávame kapitály na bežné, čiže treba si pozrieť, čo robia vaši primátori, čo robia vaši starostovia, ako míňajú peniaze na odmeny pre svojich, a potom možno nájdu aj inde peniaze. Čiže viete, najlepšie je kritizovať, ale pozrime sa na tých, ktorí sú za vás funkcionári a trošku môžu na tých mestách aj šetriť. Naozaj pani prednostka v Humennom zobrala odstupné 20-tisíc euro zaokrúhlene, šesť mesiacov, keď išla do dôchodku, na čo nemala nárok, je zo zákona dva mesiace. Ďakujem.
Sulík, Richard, predseda NR SR (2011-02-02):
Prosím, hlasujte o tomto návrhu teraz. (Hlasovanie.) Prítomných 145 poslancov, hlasovalo 67 za, 77 proti, 1 sa zdržal. Národná rada neschválila tento návrh, nepokračovať v rokovaní o tomto zákone. Nech sa páči.
Š. Zelník, poslanec: (2001-09-13):
Chcem upozorniť na zdravotníctvo. Nikto nemôže vyčítať nám v tom predošlom období, že my sme nechceli odovzdať nejaké kompetencie. Za nás my sme odovzdali polikliniky na mestá a obce a vaša vláda, alebo vaša vládna koalícia urobila návrat polikliník naspäť na ministerstvo. Vyzerá to veľmi sympaticky, a to chcem upozorniť ctenú snemovňu, že aj keď vyzerá veľmi sympaticky prechod kompetencií v zdravotníctve, že pomerne veľké kompetencie sa dávajú vyšším územným celkom, teda samospráve. Vzhľadom na situáciu, aká sa nachádza v zdravotníctve, sme svedkami absolútneho finančného kolapsu a finančných tokov. Zdravotnícke zariadenia nie sú schopné prevádzky. Nieto na základný zdravotnícky materiál. Zdravotnícke zariadenia sú v takom stave, že chýba dokonca šijací materiál. Ak v takomto stave odovzdáme zdravotnícke zariadenia do samosprávy, ktorá začína štartovať, nebude to zrejme asi rozumný krok. Aj samospráva bude potrebovať istý čas na to, aby sa zoznámila so svojimi kompetenciami, aby sa naštartoval istý proces samosprávy v regiónoch. Ak do toho pribudnú takéto obrovské problémy, ako vypínanie vody, elektriny alebo plynu, môže nastať totálny kolaps aj z tohto dôvodu. Preto treba veľmi citlivo zvážiť a treba, samozrejme, aj finančne zabezpečiť prechod týchto kompetencií. (Zaznel zvuk časomiery.)
Mizík, Stanislav, poslanec NR SR (2017-10-10):
Ďakujem za slovo. Táto debata je naozaj trápna a scestná. Debatu o vyznamenaniach beriem, debata je debata preto, lebo sa debatuje, a táto debata má ale chorý začiatok. Prečo má chorý začiatok? Lebo ju inicioval prezident Kiska, ktorý už nemá čo vyčítať, nemá čo vracať na prerokovanie. Keď má niečo vrátiť, tak nech vráti sám seba na pumpu USA. A čo sa týka pán Danka, nech si vymyslí hoc aj cenu zelenej výložky, takto sa už devalvovalo udeľovanie vyznamenaní u nás. Ďakujem za slovo.
Bugár, Béla, podpredseda NR SR (2019-09-24):
Na vystúpenie pani poslankyne s faktickými poznámkami traja. Končím možnosť sa prihlásiť. Pán poslanec Galek.
Paška, Pavol, predseda NR SR (2013-10-24):
Dobre. Čiže čo je návrh? Hlasujeme, že prerušíme, alebo hlasujeme, že chcete, aby tu bola pani ministerka?
Vašečka, Richard, poslanec NR SR (2022-11-08):
Ako spoločný spravodajca predkladám návrh na prerokovanie návrhu zákona v treťom čítaní ihneď. Prosím, dajte o tomto návrhu, pán predsedajúci, hlasovať.
Blaha, Ľuboš, poslanec NR SR (2020-09-24):
...za 6-percentný úrok, to znamená, že by ste mali mať zisk 600-tisíc, čo môže byť tá zmenka a vy takéto podozrenie neviete vyvrátiť, že ste boli zvýhodnený ako posledný mafián. Zvýhodnený, lebo máte funkciu premiéra a že vaša manželka je iba bielou kobylou, prepáčte, ak som použil slovo ´biely kôň´. A štvrtá otázka. (Reakcia z pléna.) Prepáčte. (Prerušenie vystúpenia predsedajúcim. Reakcie z pléna.))
P. Hrušovský, podpredseda NR SR: (2002-02-12):
Panie poslankyne, páni poslanci, prosím o pokoj v rokovacej sále. Pán poslanec Tkáč sa ešte hlási. V. Tkáč, poslanec: Pán predsedajúci, nemal som chybné hlasovanie, potvrďte výsledok hlasovania.
Ďuriš Nicholsonová, Lucia, podpredsedníčka NR SR (2019-02-12):
Vážené panie poslankyne, vážení páni poslanci, otváram deviaty rokovací deň 40. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Goga a z dôvodu práceneschopnosti sa nezúčastnia pani poslankyňa Bašistová, pán poslanec Ďurovčík a pani poslankyňa Pčolinská. Pristúpime k prvému čítaniu o návrhu poslancov Národnej rady Slovenskej republiky Miroslava Beblavého a Simony Petrík na vydanie zákona, ktorým sa mení zákon č. 461/2003 Z. z. o sociálnom poistení v znení neskorších predpisov . No, predkladateľka by mala byť pani poslankyňa Simona Petrík, nevidím ju v rokovacej sále, a vy ste spravodajkyňa. Je tu niekto... (Reakcia z pléna.) Pani poslankyňa, dobre. Takže návrh zákona je uverejnený ako tlač 1279, návrh na jeho pridelenie na prerokovanie výborom je v rozhodnutí pod č. 1347. Pani poslankyňa Simona Petrík predmetný návrh zákona uvedie. Nech sa páči.
K. Tóthová, poslankyňa: (2009-09-11):
Všetkým ďakujem, ktorí vystúpili a ktorí sa pozitívne vyjadrili k riešeniu tejto problematiky. Áno, je to otázka aj morálky. Ale ja sa priznám, že pre mňa je to aj otázka veľmi citová, pretože prípad s leukémiou mám v rodine. A mám aj prípady s detičkami v okolitom kruhu. A viem, čo to je, aký je to problém a o akú veľkú hodnotu, akou je život, vlastne ide. Keby som sa mohla vyjadriť v krátkosti k pánu poslancovi Mikloškovi, asi tak by som to zhrnula, ja by som tiež bola najradšej, keby sa to mohlo takto realizovať, pretože to nedostane podporu takú, aby to došlo do druhého čítania. Ja zastávam cestu postupných krokov. Aspoň toto dosiahnime a môžeme ísť neskôr, keď budeme na tom v rozpočte lepšie, ďalej, áno, pretože skutočne pán poslanec Halecký to naznačil a ja som to naznačila aj v úvodnom slove, že nie som presvedčená, že z koalície dostanem plnú podporu. A pokiaľ by sme to zmenili, možno tá podpora by bola ešte menšia a nemuselo by to prejsť do druhého čítania, preto si osobne myslím, že niekedy je menej v realite výsledkom viac. Ešte by som chcela povedať, že s otázkou študentov ap. tiež môžeme ísť ďalej. Dnes mnoho študentov pracuje, takže si to môže odpísať. A pokiaľ by to bolo nejakým náročným administratívnym spôsobom, poviem, nie je to náročné. Ako sa robí výpočet základu dane a odpočty, napr. odpočet na to a na to, tak sa priloží potvrdenie o odbere a urobí sa odpočet. To je nesmierne jednoduché, pretože pre transfúznu stanicu nie je problém vydať potvrdenie, že dňa toho a toho František Mikloško urobil humánny čin a daroval krv. A príslušný platca dane to pri odpočte pripojí k daňovému priznaniu a výpočtu základu dane. Je to prehľadné, je to kontrolovateľné a nie je to zložité ani pre občanov, ktorí majú minimálny právny prehľad. Ja vám ďakujem ešte raz všetkým, ktorí sa pozitívne k predloženému legislatívnemu návrhu vyjadrili. Ďakujem za pozornosť.
Bugár, Béla, podpredseda NR SR (2017-03-24):
Ďakujem pekne aj za tú opravu a teraz dávam slovo spoločnému spravodajcovi z ústavnoprávneho výboru pánovi poslancovi Kresákovi.
Jurinová, Erika, podpredsedníčka NR SR (2013-09-19):
Ďakujem, pán poslanec. O slovo požiadal pán podpredseda, nech sa páči, dám vám slovo.
Budaj, Ján, poslanec NR SR (2018-12-04):
Pán predsedajúci, verím, že nie poslednýkrát. Fakt je ten, že ja nevidím tam, že som prihlásený. Naozaj som to stlačil zopárkrát, nedá sa dopátrať, čiže tá, je plná tá tabuľa. Neviem, či vám nevedia technici nejak umožniť, aby tam neustále neboli iba títo prihlásení. No ale pár slov k predrečníčke. Je fakt, že recyklácia je doslova v tragickom stave. Samozrejme, že tento rozpočet z roka na rok na tom nič nezmení. Ale obávam sa, podobne ako to vyjadrila aj pani poslankyňa, že ani zákony, ktoré boli prijaté tento rok na zvýšenie ceny ukladaného odpadu do skládok, nezaúčinkujú a že stále bude ostávať. Sme druhí, dámy a páni, druhí najhorší v Európe, pokiaľ ide o recykláciu, zo všetkých štátov Európskej únie. A naozaj ten rebríček, keby ste, keby som mohol ukázať grafiku, tak je dramatický. V ukladaní odpadov sme síce až šiesti, sú teda ešte aj horší previnilci na ukladanie do, do skládok, ale aj tak toho máme nad 50 %. Čiže Slovenská republika je smetisko, patrí k smetisku Európy a nevieme si s tým neustále poradiť.
M. Hort, podpredseda NR SR: (2008-09-18):
A teraz má slovo má pán Milan Urbáni, pričom uzatváram možnosť prihlásiť sa s faktickými poznámkami.
Kollár, Boris, predseda NR SR (2022-03-16):
Otváram všeobecnú rozpravu. Do rozpravy som dostal jednu písomnú prihlášku – pani poslankyňa Saková, nech sa páči, máte slovo. Nie ste tu, prepadá vám poradie. Otváram tým pádom ústnu rozpravu. To bola písomná, prvá, ale nie je prítomná, takže, bohužiaľ. Takže teraz otváram ústnu rozpravu. Neprihlásil sa nikto. Vyhlasujem všeobecnú rozpravu za ukončenú. Chce k rozprave zaujať stanovisko navrhovateľka, pani ministerka? Nie, ďakujem pekne. Pán spravodajca? Nie. Prerušujem rokovanie o tomto bode programu. Keďže ešte môžme to rýchlo stihnúť, takže teraz pristúpime k druhému čítaniu o vládnom návrhu zákona o riešení hospodárskeho úpadku (správne hroziaceho úpadku, pozn. red.) a o zmene a doplnení niektorých zákonov. Vládny návrh zákona je uverejnený ako tlač 821, spoločná správa výborov má tlač 821a. Prosím ministerku spravodlivosti Slovenskej republiky Máriu Kolíkovú, aby návrh zákona odôvodnila. (Rokovanie o vládnom návrhu zákona o riešení hroziaceho úpadku a o zmene a doplnení niektorých zákonov , tlač 821.)
Jarjabek, Dušan, poslanec NR SR (2020-10-13):
Ďakujem pekne za slovo, pán predsedajúci. Pán poslanec Susko, milý Boris, ja ti chcem poďakovať za to, čo si povedal, preto lebo ty si to povedal ako právnik, tak aby to mohol pochopiť aj každý neprávnik, takže ďakujem ti veľmi pekne. Jednoducho zlé je zlé a zo zlého ťažko spraviť dobré. Ja len nerozumiem jednej veci, prečo táto vládna koalícia stále pridáva prácu Ústavnému súdu. Toto mi nie je jasné, strácame čas, vy strácate čas, my strácame čas, občania strácajú čas, ten Ústavný súd určite rozhodne nejakým spôsobom. Tento návrh zákona pôjde na Ústavný súd, ktovie, čo z toho všetko bude, a hlavne občania budú čakať, takisto ako čakáme my. Takže, prosím vás pekne, vráťte sa z krátkej cesty alebo z kratšej cesty a urobte nejaké opatrenia v tom zmysle, aby sme sa nemuseli takto vzácne oberať o čas a aby hlavne občania mali ten pocit, že skutočne niečo aj pre nich robíme a nielen sa tuná hádame.
Mikulec, Roman, poslanec NR SR (2023-11-23):
194. Ďakujem pekne. Pán poslanec Migaľ, to vaše servilné vystúpenie, ja by som bol naozaj zvedavý, čo ste za to dostali, lebo je známe, že vy nič bez toho, aby ste z toho niečo mal, či finančné alebo iné vo váš prospech, neurobíte, takto ste fungovali aj s firmou Bell, ale však okej, dobre. Vyjadrujete sa k veciam a mali by ste teda, keď ste sa ozvali aj k vašim kolegom novinárom, novinárkam, tak si im povedať, čo ste za to mali, keď ste na nich donášali v SIS-ke, ale zjavne nerozumiete mnohým veciam, môžte si klepať na, na čelo, vy ste dostatočne úbohý na to, ale však to si môžme potom povedať. Neviete vôbec o mnohých veciach, hovoríte, vyjadrujete sa tu k leteckému útvaru, môžme kľudne spoločne ísť navštíviť ten letecký útvar a môžme sa spýtať ľudí, ktorí tam reálne fungujú, či ten vrtuľník bol kúpený podľa ich požiadavky, alebo sa to riešilo tak ako za bývalých vlád pod vedením Sakovej a Kaliňáka, keď sa kupovali vrtuľníky, ktoré nikto nepotreboval, ale dôležité bolo, že z toho bol biznis. A tie vaše Black Hawk-y, ktoré ste tu spomínali, presne tak, to boli šroty, ktoré tu ponúkali za, za nejakú cenu, hlavne z toho by mal biznis niekto iný, ale určite by z toho nemali osoh občania Slovenskej republiky, a tak ako sa to tu dialo predtým za vlád Fica a Pellegriniho, takže ja rozumiem tomu, že ste nastúpili do nejakého vlaku, kde musíte ukázať tú vašu servilnosť, aby ste si zaslúžili nejak niektoré ďalšie benefity, ale keď sa chcete vyjadrovať k odborným veciam, tak si aspoň naštudujte.
P. Hrušovský, predseda NR SR: (2004-10-19):
V. Ondrejka, poslanec: Pán predseda, dajte hlasovať o pripomienkach pána prezidenta. Navrhujem hlasovať o pripomienkach spoločne, od 1 až po 9.
Hlina, Alojz, poslanec NR SR (2013-09-17):
Prerušenie schôdze.
Jurinová, Erika, podpredsedníčka NR SR (2015-03-24):
Vyhlasujem všeobecnú rozpravu za skončenú. Pán navrhovateľ, chcete ešte záverečné slovo? (Reakcia navrhovateľa.) Ak by ste ho chceli, tak to by ste už ráno robili. To som len chcela teda podotknúť. (S úsmevom povedané.) Dobre, takže ďakujem veľmi pekne. Prerušujem rokovanie o tomto bode programu. Oceňujem aj zápal, s ktorým bol prednesený tento návrh zákona. Stretneme sa teda ráno o 9.00 hodine, budeme pokračovať v rokovaní o zákone o dani z príjmov. Prednesie nám ho poslankyňa Jana Kiššová. A prajem vám ešte pekný večer. (Prerušenie rokovania o 19.03 hodine.)
Žiga, Peter, podpredseda NR SR (2023-12-07):
Vyhlasujem všeobecnú rozpravu za skončenú. Chcem sa opýtať navrhovateľa, či chce zaujať stanovisko. Áno. Pán minister, nech sa páči.
Šefčík, Marek, poslanec NR SR (2020-04-07):
Ďakujem za slovo. Pán Kuffa, ja som takisto veriacom človekom a znova a znova vo svojich vystúpeniach sa dotýkate jednej témy, omší, omše, kňazi. Usmernenia kňazom predsa dáva Konferencia biskupov Slovenska, tak nech kňazi počúvajú ich, nie my ich máme usmerňovať a už vôbec nie nad rámec rozhodnutia odporúčaní Konferencie biskupov Slovenska. Ďakujem.
Pčolinský, Peter, podpredseda NR SR (2022-11-15):
S reakciou na faktické poznámky pán poslanec Saloň.
Šimečka, Michal, podpredseda NR SR (2023-12-05):
Pán poslanec Habánik.
Zemanová, Anna, poslankyňa NR SR (2019-06-19):
Ďakujem. Pán kolega poslanec Martinák, je mi veľmi ľúto, že nie ste členom výboru pre pôdohospodárstvo a životné prostredie, a bolo by možno fajn, keby ste navrhli, aspoň taký pán Muňko, že by ste sa vymenili, pretože vy, naozaj cítim, že máte rád tú prácu lesníka. Síce nemáte rád ochranárov, ale to vôbec nevadí, pretože diskusia niekedy je dobre, keď sú aj opačné póly názorov. A bolo by to prospešné, keby ste sa stali členom výboru. Dávam návrh vášmu klubu, aby takúto zámenu urobil a možno by to bolo celkom praktické. Ale ak sme boli teraz na výjazde výboru nášho, tak ako poslanec aj iného výboru máte právo sa takéhoto výjazdu zúčastniť a škoda, že ste, že ste neboli, pretože možno by ste počuli tých ochranárov, ktorí nečítali nikde poza kríčky niečo, nejaké napísané frázy, ale veľmi otvorene a srdcom a boli veľmi vysoko fundovane a odborne, obhajovali svoje názory, tak ako aj lesníci. Ako naozaj mali sme tú diskusiu vyrovnanú a myslím si, že bolo by to prospešné, keby aj z vášho klubu poslancov za stranu SMER ľudia dokázali počúvať aj obidve strany.
Náhlik, Peter, poslanec NR (2017-09-11):
Pán predsedajúci, ešte budeme hlasovať o návrhu uznesenia, ktoré podal pán poslanec Milan Krajniak. Je to o návrhu uznesenia z toho dôvodu, lebo nebol to pozmeňujúci návrh, ale bol to návrh uznesenia.
Laššáková, Jana, podpredsedníčka NR SR (2015-05-26):
Na vystúpenie pána poslanca je päť faktických poznámok. Končím možnosť prihlásiť sa s faktickými poznámkami. Nech sa páči, pán poslanec Susko.
Laurenčík, Milan, podpredseda NR SR (2021-12-07):
Pán poslanec Milan Mazurek s faktickou poznámkou, nech sa páči.
Blanár, Juraj, podpredseda NR SR (2021-05-11):
Ďakujem. Teraz poprosím pani spravodajkyňu, keby ohlásila termín hlasovania o tomto bode. Nech sa páči, môžete to ohlásiť, pani spravodajkyňa, nech sa páči.
Hlina, Alojz, poslanec NR SR (2012-07-02):
Ďakujem veľmi pekne. Škoda, je mi ľúto, že som prišiel o poradie. Som to nejakým nedopatrením. Ale dobre, rešpektujem, lebo chcel som k tejto téme vystúpiť. No a keďže som chcel, tak verím teda, že sa znova otvorí. A to, čo pani Tomanová povedala, nemám pocit, že bolo to, čo by sa očakávalo. To znamená, že niekto zo SMER-u príde a tento návrh rozcupuje na márne kúsky. A povie teda, že to je o ničom a že je niečo úplne iné a je to ďaleko lepšie. Tento pocit z toho nemám, a preto teda, že chcem k tejto téme vystúpiť, lebo ma zaujíma, tak chcem poprosiť vládny SMER, i keď ich je tu málo, ale teda aj hlavne povereného ministra, aby do septembra predložil, lebo to je riešením, že keď teda toto nie je dobré, tak my máme niečo lepšie, tak treba sem s tým ísť. A čo najskôr. Tak ho vyzývam, aby do septembra predložil novelu týkajúcu sa týchto záležitostí, ktoré túto krajinu ohromným spôsobom trápia, a nechcem, aby to bolo pochopené zle, v prípade, že do septembra takáto novela nebude predložená, tak zvážim, aké možnosti pre mňa, bývalého aktivistu, sú na to, aby som upozorňoval, že je čas sa k týmto problémom vrátiť a hľadať riešenia. Lebo, hold, riešenia sa nejakým spôsobom hľadajú a neignorujú. To, čo tu bolo v piatok, to, čo je tu dnes, je ohromná ignorácia celého problému. Už som to včera nazval hanba, už sa mi to nechce ani opakovať. Takže znova len opakujem, do septembra by som bol rád, keby vláda predložila, keď tento návrh je zlý, predložila dobrý návrh, rád sa k nemu vyjadrím. Ďakujem.
Müllerová, Emília, poslankyňa NR SR (2010-07-08):
Sľubujem. (Potlesk.)
Kollár, Boris, predseda NR SR (2021-11-26):
Je, prosím, všeobecný súhlas? (Reakcie z pléna.) Dávam o tomto návrhu hlasovať. Prosím, prezentujme sa a hlasujme. (Hlasovanie.) Prítomných 120 poslancov, za 83, proti 36, 1 sa zdržal. Uvedený návrh sme schválili. Vážené pani poslankyne, vážení páni poslanci, pokračujeme v prerušenom rokovaní hlasovaním o bode 58 schváleného programu, ktorým je prvé čítanie o návrhu poslancov Pellegriniho, Sakovej, Rašiho, Tomáša, poslanca Šutaj Eštoka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení, tlač 782. Prosím povereného člena výboru pre sociálne veci poslanca Ľubomíra Vážneho, aby hlasovanie uviedol. (Hlasovanie o návrhu poslancov Národnej rady Slovenskej republiky Petra Pellegriniho, Denisy Sakovej, Richarda Rašiho, Erika Tomáša a Matúša Šutaj Eštoka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 782.)
Kollár, Boris, predseda NR SR (2022-12-01):
Budeme hlasovať o návrhu prednesenom spravodajcom. Prezentujme sa a hlasujeme. Ide všetkým? (Reakcie z pléna.) (Hlasovanie.) Prítomných 143 poslancov, za 71, proti 47, zdržalo sa 23, 2 nehlasovali. Konštatujem, že Národná rada nevyslovila nedôveru členovi vlády Slovenskej republiky Romanovi Mikulcovi, poverenému riadením ministerstva vnútra. Teraz bude nasledovať 30-minútová prestávka na prestavenie systému a budeme potom hlasovať o skrátenom pána ministra Hirmana. (Rokovanie 77. schôdze NR SR sa skončilo o 11.10 hodine.) (Po skončení rokovania 77. schôdze NR SR a po prestávke pokračovalo rokovanie 78. schôdze NR SR.) 3
Glváč, Martin, podpredseda NR SR (2017-10-17):
S reakciou pán spravodajca.
Laššáková, Jana, podpredsedníčka NR SR (2012-06-20):
Pán poslanec Číž, nech sa páči.
Kollár, Jozef, poslanec NR SR (2015-09-16):
Ďakujem pekne za slovo. Na základe ustanovenia § 24 ods. 1 zákona o rokovacom poriadku žiadam do návrhu programu 54. schôdze doplniť nasledovný bod: Prerokovanie správy Najvyššieho kontrolného úradu o výsledkoch kontroly v Slovenských elektrárňach. Odôvodnenie je zrejmé a predpokladám, každému úplne jasné a nespochybniteľné. Vykonané kontroly NKÚ v Slovenských elektrárňach na návrh vtedajšieho ministra hospodárstva pána Pavlisa schválil výbor pre financie a rozpočet. A ak si pamätáte, pán predseda, tento návrh sme schválili uznesením Národnej rady Slovenskej republiky tu v pléne, a preto očakávam, že je úplne normálne, zjavné, že patrilo by sa rovnako v pléne prerokovať aj výsledky spomínanej kontroly NKÚ v Slovenských elektrárňach. Ďakujem.
Novotný, Viliam, poslanec NR SR (2013-02-12):
Ďakujem pekne. Štefan Kuffa, ty si chronický idealista a asi sa už nezmeníš, nevadí, bolo to veľmi zaujímavé to tvoje vystúpenie, ale tak logicky ti budem teraz oponovať. Ty hovoríš, že nie je vhodné, keď niekto spácha priestupok, trestať ho prácou, lebo potom tá práca sa v jeho mysli dostane do zlej pozície. Ale ja sa ťa naozaj chcem opýtať, či je správne, že ak niekto spácha priestupok, vopred vie, že za to nebude nikdy potrestaný? To znamená, že rodič môže vychovávať svoje deti v intenciách, len kľudne páchaj priestupky, lebo trest nás minie, tak sme si to nastavili v tomto systéme právnom na Slovensku. Je to správne alebo nie? Ty hovoríš o tom, že otec má viesť k práci. Áno, aj ja vediem svoje deti k práci a určite aj ty ako statočný otec si viedol svoje deti k práci a určite aj pracujú a hľadajú si prácu, ak ju nemajú. No len potom si sám sebe odpovedal a hovoríš, že, žiaľ, v tých komunitách nám rastie už ďalšia generácia, ktorých rodičia nepoznali, čo je to práca a chodiť do práce, takže nemajú tento model doma a nevidia tento model. Naopak, rodičia im mnohokrát hovoria, že páchať malé priestupky je celkom fajn, a dokonca ich k tomu aj navádzajú. Potom je nesprávne, že ak ich k tomu navádzajú, aby to aspoň títo rodičia potom odpracovali? To je naozaj nesprávne? Myslíš si, že je to nesprávne? Ja som celkom o tom presvedčený. Opýtal si sa, prečo tie deti kradnú? Pýtal si sa na to a ja ti aj odpoviem na to. Lebo sú v pasci chudoby. Sú v pasci chudoby, sú chudobní, ale sú aj v pasci a nevedia sa z tejto chudoby dostať nijak ináč von, iba tak, že znovu a znovu páchajú priestupky a trestnú činnosť. A keď ju páchajú, tak sa im tá trestná chudoba ešte viac prehlbuje. Preto my ponúkame riešenie. Zákony platiace pre všetkých, motiváciu pracovať a reálne pracovné príležitosti. Aké sú zatiaľ iné riešenia? Žiadne.
Tomáš, Erik, poslanec NR SR (2018-02-08):
Hlasovali sme o všetkých pozmeňujúcich návrhoch zo spoločnej správy, teraz prejdeme k hlasovaniu o pozmeňujúcich návrhoch podaných v rozprave. Pán predsedajúci, dajte, prosím, hlasovať o pozmeňujúcom a doplňujúcom návrhu poslanca Baláža.
Blaha, Ľuboš, podpredseda NR SR (2023-12-19):
Pani poslankyňa Darina Luščíková.
J. Ivančo, poslanec: (2005-05-17):
Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti  uvedené   v § 67 a § 68 zákona Národnej rady Slovenskej  republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách Národnej rady. Predložený návrh zákona je v súlade s Ústavou Slovenskej republiky, inými všeobecne záväznými právnymi predpismi a medzinárodnými zmluvami. Návrh zákona nemá dopad na zamestnanosť a zvýšenie počtu pracovných síl a nezakladá zvýšené národy na štátny rozpočet a rozpočet miest a obcí. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm.  c) rokovacieho poriadku na tom, že po rozprave odporučí uvedený  návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky  č. 1121 z 22. apríla 2005 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre hospodárstvo, privatizáciu a podnikanie, Výbor Národnej rady Slovenskej republiky pre sociálne veci a bývanie, Výbor Národnej rady Slovenskej republiky pre verejnú správu, Výbor Národnej rady Slovenskej republiky pre obranu a bezpečnosť	 a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby výbory predmetný návrh zákona prerokovali v lehote do  15. júna  2005 a gestorský výbor do  17. júna 2005. Pán predsedajúci, skončil som.
P. Hrušovský, predseda NR SR: (2004-09-22):
(Hlasovanie.) 141 prítomných, 61 za, 45 proti, 29 sa zdržalo, 6 nehlasovalo. Neschválili sme návrh pána poslanca Ondriaša. Nech sa páči.
Pčolinský, Peter, podpredseda NR SR (2023-06-20):
Ďakujem. Teraz vystúpi pán poslanec Kremský.
Remišová, Veronika, poslankyňa NR SR (2017-04-07):
Ďakujem kolegovi, že spomenul ženy a ich neplatenú prácu. Aj ten pomer. On vypočítal to na roky, ale iná štatistika hovorí teda, že vo väčšine vyspelých krajín ženy obetujú neplatenej práci o dve hodiny denne viac času ako muži. A tento pomer, aj keď tie ženy začnú pracovať, tak sa neznižuje a ostáva stále rovnaký, čo samozrejme má dopad aj na nejakú pohodu ženy, ženy majú vyššiu hladinu stresu, nižšiu satisfakciu zo života. No a keď sa robil prieskum v roku 2015, svetová rozvojová správa, medzi 63 krajinami, tak oni zistili to, že z celkového času, ktorým ženy disponujú, tak až 31 % z tohto času venujú neplatenej práci, na rozdiel od mužov, ktorí tomu venujú 10 percent. Druhým takým aspektom, ktorý by sme mali zohľadniť pri tejto otázke dôchodkov, sú aj nepriame náklady, ktoré žena má, keď má deti. Znie to tak veľmi kapitalisticky, náklady, ale dá sa to zmerať znížením príjmu matky v dôsledku zníženia buď pracovného úväzku, alebo pozastavenia práce, alebo dlhodobému dopadu na kariérny postup. No a vieme, že teda ženy zarábajú menej ako muži, ale čo je ešte zaujímavejšie, ženy-matky zarábajú menej ako ženy-nematky. A dokonca v niektorých krajinách, v Nemecku, Holandsku, ženy-matky dosahujú len 46 % príjmu ako ženy na podobných pozíciách, ktoré nie sú matky. Čiže tie nepriame náklady, že žena má deti, pre ženy sú veľmi veľké. A posledná vec, sú dva typy kapitálu, jeden je finančný kapitál a druhý je ľudský kapitál. A práve tá neplatená práca, starostlivosť o deti je vytváraním toho veľmi cenného ľudského kapitálu, a preto si myslím, že to, že ženy budú môcť odísť do dôchodku skôr, je určitou formou... (Prerušenie vystúpenia časomerom.)
Bugár, Béla, podpredseda NR SR (2019-09-11):
Prezentujme sa a hlasujme. (Hlasovanie.) Prítomných 136, za 63, proti 27, zdržalo sa 45 poslancov, 1 nehlasoval. Konštatujem, že návrh nebol schválený.
Blanár, Juraj, podpredseda NR SR (2021-04-30):
Ideme a ja dodržiavam rokovací poriadok. Hovorím, že idem predniesť návrh uznesenia, ktorý predkladáme za skupinu poslancom strany SMER – sociálna demokracia k programovému vyhláseniu vlády, lebo je to v príčinnej súvislosti programového vyhlásenia vlády, a tento návrh uznesenia znie: Uznesenie Národnej rady Slovenskej republiky z 30. apríla 2011. Návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k programovému, k Programovému vyhláseniu vlády Slovenskej republiky. Národná rada Slovenskej republiky A. vyslovuje vážne znepokojenie nad skutočnosťou, že vláda Slovenskej republiky vo svojom programovom vyhlásení úplne odignorovala tragické udalosti a ekonomické, sociálne a finančné dopady pandémie COVID-19 na obyvateľov Slovenska. Najmä sa žiadnym spôsobom nevysporiadala s faktom, že vďaka jej nečinnosti v rokoch 2020 a 2021 došlo zbytočne k úmrtiu viac ako 11-tisíc obyvateľov Slovenskej republiky, obetí pandémie COVID-19, že neponúka žiadne riešenia na úplný rozvrat verejných financií, keď len v roku 2020 svojím neprofesionálnym pôsobením prispela k nárastu verejného dlhu od 10 miliárd eur, že ignoruje výrazný nárast nezamestnanosti a pokles zamestnanosti, ktorý bol v štvrtom štvrťroku 2020 najvyšší spomedzi všetkých krajín v Európskej únii, že neponúka žiadne riešenie pre rozvrátený cestovný ruch a prakticky zlikvidovaný gastrosektor a nedostatočne pristupuje k odškodňovaniu všetkých subjektov postihnutých pandémiou, pandemickými opatreniami a obmedzeniami. B. žiada vládu Slovenskej republiky B.1 predložiť na rokovanie 28. schôdze Národnej rady Slovenskej republiky so začiatkom 4. mája 2021 ako prvý bod návrh vlády Slovenskej republiky na vyslovenie súhlasu Národnej rady Slovenskej republiky s opakovaným predĺžením núdzového stavu. B.2 okamžite zastaviť celoplošné testovanie a zabezpečiť optimalizáciu diagnostiky na ochorenie COVID-19. C. schvaľuje zriadenie parlamentnej komisie na báze pomerného zastúpenia a pod vedením zástupcu parlamentnej opozície za účelom posúdenia konania a nečinnosti vlády Slovenskej republiky v súvislosti s opatreniami na zmiernenie pandémie COVID-19 na životy a zdravie, ohrozenie základných práv a slobôd občanov Slovenskej republiky a rozsiahle škody v ekonomickej, sociálnej a finančnej oblasti. D. žiada predsedu Národnej rady Slovenskej republiky D.1 zabezpečiť zriadenie a funkčnosť parlamentnej komisie podľa bodu C. tohto uznesenia a D.2 zabezpečiť zaradenie a prerokovanie návrhu vlády Slovenskej republiky na vyslovenie súhlasu Národnej rady Slovenskej republiky s opakovaním predĺžením núdzového stavu na rokovanie 28. schôdze Národnej rady Slovenskej republiky, ako je uvedené v bode D.1 tohto uznesenia. Dámy a páni, toľko k návrhu uznesenia a chcel by som vás požiadať o podporu tohto uznesenia. Avšak hovoríme jasne, nepodporíme toto programové vyhlásenie vlády. Ďakujem. (Potlesk.)
Fecko, Martin, poslanec NR SR (2012-04-04):
Ďakujem. Zvolávam prvé zasadnutie výboru pre kontrolu činnosti NBÚ na číslo dverí 71, to je v ubytovacom zariadení v tomto trakte, o 10 minút po skončení tejto schôdze.
V. Tomanová, ministerka práce, sociálnych vecí a rodiny SR: (2008-10-21):
Pokiaľ ide o tých 150-tisíc vystúpených, ministerstvo práce v doložke predpokladá výstup od 30- do 150-tisíc a hovorí, čo by znamenalo, keby vystúpilo 30-, 50-, 70- až 150-tisíc, takže je to o tom. Na adresu pána poslanca Mikloša mi nedá povedať jedno. Pán poslanec Mikloš, v žiadnom prípade to nie sú prejedené peniaze, a to z toho dôvodu, že ušetríme na štátnych finančných aktívach, ktoré by sa museli inak dosýpať a v podstate by boli vyčerpané, keby sme neboli urobili kroky, ktoré sme urobili k 31. marcu budúceho roku, vyčerpaných tých 65 miliárd, ktoré boli odložené z privatizácie SPP, takto vlastne šetríme tieto peniaze. A na druhej strane už len na ten demografický vývoj. Ja byť na mieste vašich rodičov a starých rodičov, ktorí taktiež z hľadiska predlžovania veku a pribúdania starších ľudí by vlastne tiež patrili do tej kategórie, o ktorých hovoríte, že zhoršujú demografický vývoj, pretože ja nepovažujem to, že sa ľudia dožívajú dlhšieho veku za nepriaznivý demografický vývoj, a to nemožne považovať za nepriaznivý demografický vývoj. Pán poslanec Mikloš, ja na vás zoberiem papek namiesto toho, pretože nepriaznivým demografickým vývojom, už som to povedala tisíckrát, môže byť to, že sa rodí menej detí, ale nie to, že pribúdajú starší ľudia. To sú výsledky geriatrie, teda medicíny pre starších, gerontológia a všetkých možných iných dôsledkov. Takže, prosím, toto, aby ste si odpustili. (Potlesk a ruch v sále.) Ja sa ospravedlňujem, ale na druhej strane skutočne verte tomu, že sa ľudia dožívajú vyššieho veku, nie je možné považovať za nepriaznivý demografický vývoj. Pripomínam už len jednu vetu, poslednú vetu. Demografická kríza, ktorá by ovplyvnila skutočne Sociálnu poisťovňu, hrozí v roku 2025 a výrazná v roku 2036. Ďakujem.
Danko, Andrej, podpredseda NR SR (2024-01-16):
Na vystúpenie pána poslanca 21 faktických poznámok. Pani poslankyňa Mesterová.
Danko, Andrej, predseda NR SR (2018-06-13):
Vážené pani poslankyne, vážení páni poslanci, v prvom rade sa ospravedlňujem prezidentovi Slovenskej republiky. Po krátkom prerušení pokračujeme v schôdzi Národnej rady, kde si vypočujeme správu o stave republiky. Nech sa páči, pán prezident.
Kaliňák, Robert, podpredseda vlády a minister vnútra SR (2013-02-07):
Posledných 10 sekúnd!?
Šípošová, Janka, poslankyňa NR SR (2014-09-18):
Ďakujem pekne. Ja by som chcela reagovať na to, čo sa pýtal pán poslanec Mikloško. Spolupráca s Konfederáciou politických väzňov existuje, to istotne pán predseda bude hovoriť sám. Sama som členkou sekcie Deti politických väzňov, čiže sekcie tejto konfederácie a môžem povedať, že tá spolupráca je veľmi bezprostredná. Takže možno by bolo aj dobre aj tie akcie a takéto veci aj v správe uvádzať. Je sa čím aj pochváliť. Ďakujem pekne.
Jurinová, Erika, poslankyňa NR SR (2017-02-08):
Ďakujem pekne. Pán poslanec, aj ja dúfam, že máme stále nádej, že post verejnej ochrankyne práv alebo verejného ochrancu práv bude brať tento parlament, vláda Slovenskej republiky, aj celá štátna správa naozaj vážne. Podľa mňa je zahanbujúce nielen pre ten samotný post, ale aj pre ostatných občanov Slovenskej republiky, že mnohí vládni predstavitelia pristupovali dodnes k ombudsmanke, k verejnej ochrankyni práv, ako pristupovali. Ja takisto budem dúfam, že všetky správy, nad ktorými, nad prieskumami, ktoré robí, robila doterajšia ombudsmanka, snáď v budúcnosti aj nová ombudsmanka, sa všetci vážne pozastavíme a hlavne zoberieme si to, čo je potrebné z tých záverov a naozaj bude dochádzať aj k rozpravám s ministerstvami a že skutočne tie závery sa budú dostávať pomaly aj do praxe – to by bolo možnože to najlepšie – alebo do legislatívy. K tomu formalizmu, ktorý ste, o ktorom ste hovorili. Ja dúfam, že ak by bola zvolená pani Janka Šípošová, že jej veľkou výsadou je práve to, že u nej nikdy ten formalizmus, ktorý si samozrejme ctila, aj dodržiavala, nikdy u nej nezvíťazí nad tou vecnosťou. Podľa mňa aj toto chcela kolegyňa Verešová povedať, keď hovorila o tom, že jej vždy ide najmä o vecné riešenie, že formalizmus je možnože to, čo veľakrát brzdí riešenie prípadov aj v súvislosti práve s ochranou ľudských práv. A v tomto duchu aj Istanbulský dohovor. Pani Šípošová je práve tá, ktorá hovorí, že nemyslime si, že prijatím alebo ratifikáciou tohto dokumentu sa násilie zo spoločnosti vytratí. Nie. Aj keď prijmeme tento dokument, aj tak budeme mať povinnosť prijať... (Prerušenie vystúpenia časomerom.)
Blanár, Juraj, podpredseda NR SR (2021-12-09):
Pani poslankyňa, tolerujem, to myslím si, že ďakovania nikdy nie je dosť, a držím vám palce, nech sa vám darí. S procedurálnym návrhom ešte, pán poslanec Pollák, nech sa páči.
Danko, Andrej, podpredseda NR SR (2024-06-26):
Ďakujem. (Reakcia z pléna.) Schválená je. Pani poslankyňa Stohlová, pripraví sa pán poslanec Dostál.
Hrušovský, Pavol, predseda NR SR (2011-11-30):
Hlasujeme o návrhu tak, ako ho predložil pán spoločný spravodajca, ktorý navrhuje prerokovať zákon vo výboroch, určiť lehoty a lehotu pre gestorský výbor. (Hlasovanie.) 145 prítomných, 79 za návrh, 54 sa zdržalo, 2 nehlasovali. Návrh sme schválili. Teraz vás, pán poslanec, poprosím, aby ste z poverenia výboru pre hospodárstvo, výstavbu a dopravu Národnej rade predložili návrh uznesenia k návrhu na vyslovenie súhlasu Národnej rady Slovenskej republiky s Dohodou o ukončení dohody o poskytovaní letových prevádzkových služieb, ktorý prerokovávame ako tlač 555. Prosím o návrh. (Hlasovanie o návrhu na vyslovenie súhlasu Národnej rady Slovenskej republiky s Dohodou o ukončení dohody o poskytovaní letových prevádzkových služieb a prevádzke zariadení organizáciou EUROCONTROL v stredoeurópskom oblastnom stredisku riadenia letových prevádzkových služieb v hornom vzdušnom priestore (CEATS) zo dňa 27. júna 1997 a zvláštnej dohody o uplatnení článku 6 dohody CEATS , tlač 555.)
Gašpar, Tibor, poslanec NR SR (2024-02-08):
Hlasujeme o bode 160 druhého pozmeňujúceho návrhu poslanca Galka.
Kaščáková, Renáta, poslankyňa NR SR (2019-01-31):
Pán kolega Farkašovský, no vy ste nás poučili vo vašom príspevku o teórii žurnalistiky, o tom, čo je to novinárska etika, o tom, ako tu má byť korektný dialóg. Ale ja vlastne neviem, čo ste vy týmto vaším príspevkom vlastne chceli povedať. Lebo vy ste nepovedali, prečo ste za tento návrh alebo prípadne proti nemu. Predpokladám, že ste za. Prečo ho možno považujete za dobrý alebo lepší ako to, čo už máme dnes. Také nemastné, neslané vystúpenie, ani ryba, ani rak. A v záujme takej nejakej kvázi politickej korektnosti sa ako keby uchyľujete do nejakej vlastnej bubliny odtrhnutej od reality, od toho, čo tu na Slovensku máme, čo sa tu deje, ako sa tu politici správajú, vrátane tých politických špičiek, ktoré nám vládnu a majú prepojenie na mafiu a na rôzne proste korupčné praktiky. Ako keby ste to nevideli. A ak my hovoríme o našich výhradách, o tom, čo si myslíme o tom zákone a hovoríme priamo o tom, prečo nám vadí a preto sme proti nemu, tak verím, že uznáte, že aj toto je súčasťou nejakého korektného dialógu, pretože vyjadrujeme jasne svoj názor. Tak vy okrem nejakých uhladených floskúl a nejakých teoretických poučiek o etike ste nepovedali žiadne argumenty za tento zákon v tejto diskusii. A k tomu bodu, ako moji predrečníci hovorili, že novinári tu nie sú na kontrolu, ale na informovanosť, tak samozrejme, že mi trochu zobrali vietor z plachát. Ale každému musí napadnúť meno Kuciak, lebo to je logický a najvypuklejší prípad toho, keď novinár píše o faktoch, ktoré si možno bežný človek nevie dohľadať, nemá čas na takéto dôsledné pátranie po faktoch. A táto investigatíva je tu absolútne na mieste a je absolútne potrebná. Novinár tu je aj na kontrolu týchto faktov.
T. Cabaj, podpredseda NR SR: (2009-10-29):
Keďže uplynul čas na hodinu otázok, prerušujem rokovanie. Končím tento bod rokovania v Národnej rade. Vyhlasujem krátku 5-minútovú prestávku, technika si môže prestaviť zariadenie. Budeme potom pokračovať. Poprosím členov vlády, aby sa nerozchádzali, pretože po piatich minútach pokračujeme bodom odpovede na písomné interpelácie a zároveň interpelácie poslancov a podľa zákona o rokovacom poriadku je povinnosťou členov vlády byť prítomnými na prerokovaní týchto bodov. Ďakujem pekne. (Technická prestávka.) (Po prestávke.)
Takáč, Richard, poslanec NR SR (2020-10-20):
Ďakujem veľmi pekne za slovo. Pán exminister, myslím si, že si to veľmi dobre zhrnul, veľmi dobre, odborne, argumentačne, a mali sme možnosť teraz vidieť vystúpenie koaličného poslanca, ktorý sa zmohol iba na útoky a bez logického vysvetlenia nám nič nepovedal. Treba fakt povedať, tak ako si povedal vo svojom vystúpení, že terajším návrhom sa berie a nič sa nepridáva, tak ako hovorí minister Krajniak. Ľudia prichádzajú o množstvo peňazí, a treba zhodnotiť aj ďalší faktor, o ktorom sa hovorí, a to je, to je to, že beriete v rámci príplatkov za nočné, víkendy a sviatky. Treba si uvedomiť, že na Slovensku v rámci Európskej únie máme najvyšší podiel takejto práce, a preto si zaslúžia tí ľudia, ktorí pracujú či v nočných hodinách, alebo cez víkendy, cez sviatky, tieto príplatky. Myslím si, že tento zákon, tak ako aj moji predrečníci, bolo povedané, by sa mal stiahnuť. Myslím si, že všetci tu z nás, ktorí sme doteraz vystupovali okrem koaličného argumentačne, vecne, k tomu povedali tieto všetky dôvody, a ešte s prihliadnutím na to, že táto vláda si navýšila kopec miliárd do účtu štátneho rozpočtu, a všetci dobre vieme, že do tejto chvíle ich vôbec nevie minúť. Ďakujem.
Bugár, Béla, podpredseda NR SR (2016-11-23):
(Hlasovanie.) Prítomných 146 poslancov, za 82, proti 14, zdržalo sa 50 poslancov. Konštatujem, že môžeme pristúpiť k jednotlivým hlasovaniam.
Šimečka, Michal, podpredseda NR SR (2024-04-30):
Ďakujem pekne. Pani poslankyňa Števulová s reakciou na faktické.
Jurinová, Erika, podpredsedníčka NR SR (2015-09-30):
Pán poslanec Abrhan.